b'\n_START_ARTICLE_\nMiguel Lillo\n_START_PARAGRAPH_\nMiguel Lillo (27. hein\xc3\xa4kuuta 1862 San Miguel de Tucum\xc3\xa1n \xe2\x80\x93 4. toukokuuta 1931 San Miguel de Tucum\xc3\xa1n) oli argentiinalainen kasvitieteilij\xc3\xa4 ja lintutieteilij\xc3\xa4._NEWLINE_Lillo opiskeli Colegio Nacional Tucum\xc3\xa1nissa. H\xc3\xa4n ei suorittanut akateemista tutkintoa vaan oli itseoppinut tiedemies. Nuoresta alkaen h\xc3\xa4n oli kiinnostunut luonnosta ja julkaisi kirjoituksen Tucum\xc3\xa1nin provinssin kasvillisuudesta 1888. Vuonna 1905 h\xc3\xa4n julkaisi teoksen Fauna Tucumana, Aves._NEWLINE_1914 Universidad Nacional de La Plata my\xc3\xb6nsi h\xc3\xa4nelle kunniatohtorin (Doctor Honoris Causa) arvonimen. 1930 Lillo lahjoitti perint\xc3\xb6tilastaan palan maata, kirjastonsa sek\xc3\xa4 kasvi- ja el\xc3\xa4inkokoelmansa Universidad Nacional de Tucum\xc3\xa1nille. H\xc3\xa4nen nimell\xc3\xa4\xc3\xa4n perustettu s\xc3\xa4\xc3\xa4ti\xc3\xb6 Fundaci\xc3\xb3n Miguel Lillo toimii t\xc3\xa4ll\xc3\xa4 samalla paikalla ja pit\xc3\xa4\xc3\xa4 yll\xc3\xa4 museota, jossa on muun muassa 590\xc2\xa0000 kasvin\xc3\xa4ytteen kokoelma._NEWLINE_Lillo kuvaili ja nimesi useita lintulajeja, muun muassa tummat\xc3\xb6yht\xc3\xb6tinamin (Eudromia formosa).'